RAHVASPRINT

Registreeritud EAL-is Nr 67/RS

RAPLA RAHVASPRINT 2005 HEPA TANKLAD auhindadele
21. mail 2005.a.  Raplamaal 

J U H E N D

1.	Programm

1.1	12. mail avaldatakse internetis võistlusjuhend 
1.2	12. mail algab internetis registreerimine
1.3	20.mail  kell 17.00 lõpeb registreerimine 

1.4	Laupäeval, 21.mail:
  
    09.00 - 11.00 registreerimine,dokumentide kontrolll 
    09.00 - 11.00 autode tehniline kontroll, võistlusrajaga tutvumine
    11.10  esimese võistlussõidu start
   	    17.00  autasustamine, võistluse lõpetamine (orienteeruvalt). 
 
2.	Aeg ja Koht 

2.1	Võistlus toimub laupäeval, 21. mail 2005.a. Raplamaal Rapla kardiraja territooriumil. 
2.2	Registreerimine ,dokumentide kontroll ja tehniline kontroll võistluspaigas.
2.3	Info võistluste kohta telefonil 55646392

3.	Määrang

3.1	Võistlus viiakse läbi kehtiva Rahvasprindi Võistlusmääruse ja käesoleva Võistlusjuhendi järgi.

4.	Korraldajad 

4.1	Võistluse korraldaja on MTÜ Rapla Kardirada
4.2	Võistluste juht Tiit Soa
4.3	Tehniline kontroll Manivald Kasepõld
4.4	Peaajamõõtja Toomas Sepp

5.	Võistluse kirjeldus 

5.1	Võistlustrassi pikkus on 1600 m, sellest asfaldil 1100 m ja kruusal 500 m.
5.2	Võistlustrassi skeem avaldatakse võistluspäeval Ametlikul Teadetetahvlil.
5.3	Treeningsõite ei toimu, rajaga võib tutvuda jalgsi või mootorita liiklusvahendiga.
5.4	Sõidetakse 3 vooru, millest arvesse läheb 2 paremat tulemust.
5.5	Stardihetkeks on punaste fooritulede kustumise hetk, aeg mõõdetakse elektrooniliselt 1/100 sek täpsusega. Valestart fikseeritakse fotosilmaga.
5.6	Stardijärjekorra määrab korraldaja. 
5.7	Ametlik Teadetetahvel asub stardis.

6.	Võistlusautod, tehnonõuded, varustus 

6.1	Võistlusautod (välja arvatud EAL-I tehnilist kaarti omavad Vabaklassi sportautod) peavad vastama EAL Tehnikakomitees 01.02.2004 kinnitatud Rahvaalade Võistlusautode Tehnonõuetele .
6.2	Võistlustel on keelatud igasugused lõigatud mustriga rehvid (v.a Vabaklass) ja naastrehvid. 
6.3	Võistluse ajaks on lubatud eemaldada varuratas, tungraud, tõkiskingad ja ohukolmnurk. Tulekustuti ja autoapteegi eemaldamine ei ole lubatud. 
6.4	Tehnilist kontrolli mitteläbinud võistlusautot starti ei lubata. 
6.5	Võistlusnumbrid väljastab korraldaja, need paigaldatakse võistlusautole võistleja poolt enne tehnilist kontrolli.

7.	Võistlejad, võistlusklassid

7.1	Võistlusklassid:
1.	2WD-V -Kaherattaveolised autod mootori kubatuuriga kuni 1800 cm3 
2.	2WD-S -Kaherattaveolised autod mootori kubatuuriga üle 1800 cm3
3.	Noored (ainult 2WD, alla 18 eluaasta) 
4.	Moskvich -Moskvich Liiga tehnotingimustele vastavad autod
5.	Naised (ainult 2WD)
6.	Vabaklass Kahe- ja neljarattaveolised rehvipiiranguta autod (sh. EAL-I tehnilist kaarti omavad sportautod)
7.2	Ühe autoga võib osaleda ühes klassis kuni kaks võistlejat, sellest tuleb teavitada korraldajat registreerimisel. 
7.3	Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige stardinumber. Ülejäänud stardinumbrid tuleb võistlejal sõidu ajaks üle teipida (ristikujuliselt) või kinni katta.

8.	Mandaadis esitatavad dokumendid

8.1	Juhtimisõigust tõendav dokument .
8.2	Sõiduki registreerimistunnistus kehtiva tehnoülevaatuse märkega. 
8.3	Sõiduki kasutusõigust tõendav dokument (vajadusel).
8.4	Sõiduki kohustusliku Liikluskindlustuse poliis.

9.	Registreerimine ja osavõtumaks 

9.1	Osalustasu klassides 2WD-V,2WD-S,Moskvich,Vabaklass - 300 EEK/võistleja, tasumine sularahas kohapeal.
9.2	Osalustasu klassis Noored ja naised - 250 EEK/võistleja, tasumine sularahas kohapeal.
9.3	Hooldusautodele on lubatud ühekordne tasuline sissesõit võistlejate parklasse hinnaga 100 EEK, maksmine sularahas kohapeal. 

10.	Üldised kohustused 

10.1	Võistlejad peavad järgima kohtunike korraldusi kogu võistluse jooksul. 
10.2	Võistlusrajal raske avarii teinud võistlejad on kohustatud koheselt läbima kohapealse arstliku kontrolli ka nähtavate vigastuste puudumisel.
10.3	Võistlusautol peavad korraldaja poolt antud võistlusnumbrid nähtavad kuni võistluse lõpuni. 
10.4	Võistlejate parklas on keelatud liikuda kiiremini kui 20 km/h. Kohtuniku poolt fikseeritud silmnähtava kiiruseületamisega kaasneb võistluselt eemaldamine. 
10.5	Iga võistleja osaleb omal vastutusel. Võidusõidust tulenevat kahju ei hüvitata võistluse korraldajate ega raja haldajate/omanike poolt.

11.	Tulemuste arvestamine 

11.1	Arvestust peetakse kuues võistlusklassis eraldi.
11.2	Summeeritakse kahe parema tulemuse summa kolmest sõidust.

12.	 Protestid

12.1	Protestiaeg 15 min. peale esialgsete tulemuste avaldamist.Protesti kautsjon on 1000 EEK. 

13.	 Autasustamine 

13.1	Iga võistlusklassi autasustatakse kolme paremat võistlejat.

14.	Lisasätted

14.1	Korraldaja jätab endale õiguse teha muudatusi võistluse ajakavas või selle käigus.
14.2	Korraldajal on õigus eemaldada võistluselt koos tulemuste tühistamisega käesolevat juhendit mittetäitvad, samuti ebakained, ebasportlikult ja ebaviisakalt käituvad võistlejad.